CELEX: 62013TN0659
Language: da
Date: 2013-12-12 00:00:00
Title: Sag T-659/13: Sag anlagt den 12. december 2013 — Den Tjekkiske Republik mod Kommissionen

15.2.2014   
            
            
               DA
            
            
               Den Europæiske Unions Tidende
            
            
               C 45/40
            
         Sag anlagt den 12. december 2013 — Den Tjekkiske Republik mod Kommissionen
   (Sag T-659/13)
   2014/C 45/70
   Processprog: Tjekkisk
   
      Parter
   
   
      Sagsøger: Den Tjekkiske Republik (ved M. Smolek og J. Vláčil, som befuldmægtigede)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens delegerede forordning (EU) nr. 885/2013 af 15. maj 2013 om supplering af Europa-Parlamentets og Rådets direktiv 2010/40/EU hvad angår tilrådighedsstillelse af informationstjenester vedrørende sikrede parkeringspladser for lastbiler og erhvervskøretøjer (EUT L 247, s. 1) annulleres i sin helhed, og
            
         
               —
            
            
               Europa-Kommissionen tilpligtes at betale sagens omkostninger.
            
         Subsidiært:
   
               —
            
            
               Den anfægtede forordnings artikel 3, stk. 1, artikel 8 og artikel 9, stk. 1, litra a), annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremført tre anbringender.
   
               1)
            
            
               Første anbringende vedrører tilsidesættelse af artikel 7, stk. 1, i direktiv 2010/40/EU (1), sammenholdt med direktivets artikel 5, stk. 1, og artikel 6.
               I denne forbindelse har sagsøgeren gjort gældende, at Kommissionen ved at vedtage den anfægtede forordning overskred grænserne for beføjelsen i henhold til artikel 7, stk. 1, i direktiv 2010/40, sammenholdt med direktivets artikel 5, stk. 1, og artikel 6.
            
         
               2)
            
            
               Andet anbringende vedrører tilsidesættelse af artikel 290 TEUF.
               Med dette anbringende gør sagsøgeren gældende, at Kommissionen med vedtagelsen af den anfægtede forordning overskred sin delegerede beføjelse til at vedtage ikke-lovgivningsmæssige retsakter i henhold til artikel 290 TEUF.
            
         
               3)
            
            
               Tredje anbringende vedrører tilsidesættelse af artikel 13, stk. 2, TEU.
               I denne forbindelse har sagsøgeren gjort gældende, at Kommissionen med vedtagelsen af den anfægtede forordning overskred de grænser for den beføjelse, som er tildelt Kommissionen i traktaterne.
            
         
      (1)  Europa-Parlamentets og Rådets direktiv 2010/40/EU af 7.7.2010 om rammerne for indførelse af intelligente transportsystemer på vejtransportområdet og for grænsefladerne til andre transportformer (EUT 2010 L 207, s. 1).